Obožavaoci odaju poštu Vitni Hjuston
Posmrtni ostaci legendarne pevačice su stigli u njen rodni grad u Nju Džerziju gde će biti sahranjena u subotu 
Ispred baptističke crkve  u Njuarku u Nju Džerziju, obožavaoci i prijatelji ostavljaju poruke, cveće i druge predmete kako bi preminuloj zvezdi rekli „zbogom“ i hvala. Na rukom ispisanim porukama navodi se da su se slušaoci ježili slušajući njen glas i da će njena veličina uvek biti pamćena. Vitni Hjuston je kao dete prevala u ovoj crkvi. Tu će u subotu biti održana privatna služba pre sahrane. Nekoliko blokova dalje, telo Vitni Hjuston izloženo je u pogrebnom domu Vigam. Direktorka doma Kerolin Vigam priča da je znala Vitni Hjuston i pre nego što se rodila. Ona je zamolila medije da poštuju privatnost porodice u vreme žalosti. U gradiću Ist Orindž, Umetnička škola „svedočanstvo je uvažavanja Vitni Hjuston u ovom delu Amerike. Gregori Vitl, koji je odrastao sa Vitni i zna celu porodicu, došao je u tu školu da joj oda poslednju poštu. Henri Hamilton, direktor škole, takođe je dobro poznavao Vitni. Njegova kancelarija ukrašena je njenim fotografijama. Bio je blizak sa njom. Vitni Hjuston je bila gigant muzičke industrije. Mada je umrla, sećanje na nju živeće u onima koje je dotakla... lično ili svojom muzikom.